Иван Пейчев
Аз при тебе се връщам…

chitanka.info

Аз при тебе се връщам

от никъде,

без сърце,

без сълзи,

без палто.

при никоя

моя вярна

безлична любов

и когато дъждът

във очите ми

означава сълзи,

а когато снегът

върху мен

е просто палто

ти не вярвай,

че аз се завръщам

при тебе от никъде,

моя вярна

безлична любов.

Ти не вярвай, че аз се

завръщам

от свойто безличие,

моя любов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.